दैनिक विभिन्न नामका सहकारीहरु पसलमा आउने भएकाकारण सहकारीभन्दा बाठा भईसकेका हुन्छन् व्यापारीहरु पनि । ऋण नपाएसम्म एउटा सहकारीमा कारोवार गर्छन् जव ऋण पाउँछन् अनि अर्को त्यस्तै सहकारीमा बचत गर्न थाल्छन् ऋणका लागि । अर्को सहकारीको ऋण छ भन्ने जान्दाजान्दै पनि ऋण दिन तम्सिन्छन् । आपसमा सल्लाह गरेर ऋण दिने व्यवस्था गरे सहकारीलाई नै फाईदा पुग्छ तर गर्दैनन् । सहकारीकर्मीहरुबीचमा एकरुपता हुने हो भने पनि समस्या हुँदैन तर सहकारीहरु एकले अर्कालाई प्रतिस्पर्धीका रुपमा लिन्छन् अनि ऋण उठाउने बेला समस्या हुन्छ ।
